बालू ठेकेदार काे फोन पर दी धमकी, मामला दर्ज
चैनपुर | थानाक्षेत्र के कल्याणपुर निवासी मनोज चौधरी पर बालू ठेकेदार जमीरुद्दीन अंसारी के मोबाइल पर फोन कर 50 हजार रुपए की रंगदारी मांगने का आरोप लगा है। साथ ही एक केस को उठा लेने अन्यथा जान से मारने की धमकी दी गई है। इस मामले में थाना प्रभारी कुणाल कुमार ने बताया कि जमालुद्दीन के बयान पर मामला दर्ज किया गया है। उन्होंने बताया कि कुछ माह पहले रंगबाजी को लेकर जमीरुद्दीन अंसारी के बेटे पर उपेंद्र और उसके सहयोगी ने गोली चलाई थी जिसमें जमीरूद्दीन का बेटा बाल-बाल बच गया था। इसी मामले में उपेंद्र चौधरी पर जमीरुद्दीन अंसारी ने मामला दर्ज कराया था। मामले की छानबीन की जा रही है।
hin_Deva hin_Deva